**SLUŽBENI VJESNIK**

**GRADA OTOČCA**

ISSN 1330-1551

|  |  |  |
| --- | --- | --- |
| **Broj 7/2025** | **Otočac, 22. 9. 2025.** | **Izlazi prema potrebi** |

**S A D R Ž A J**

1. **AKTI GRADONAČELNIKA GRADA OTOČCA**

**Stranica**

1. IV. Izmjene i dopune Pravilnika o unutarnjem redu gradske uprave Grada Otočca …………. 1

2. II. Izmjene i dopune Plana prijma u službu u upravna tijela Grada Otočca …………………… 2

3. Odluka o uvođenju Riznice Grada Otočca i Objedinjene glavne knjige proračuna ………….. 2

KLASA:011-02/22-01/03

URBROJ:2125-2-03-25-2

Otočac, 01. 09. 2025.

Na temelju članka 4. stavak 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08 , 61/11, 04/18, 112/19 i 17/25), članka 28. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23) i članka 16. Odluke o ustroju i djelokrugu rada upravnih tijela Grada Otočca („Službeni vjesnik Grada Otočca“ broj 9/21), Gradonačelnik Grada Otočca na prijedlog pročelnika Jedinstvenog upravnog odjela donosi:

1. **I Z M J E N E I D O P U N E**

**P R A V I L N I K A**

**O UNUTARNJEM REDU GRADSKE UPRAVE GRADA OTOČCA**

**Članak 1.**

U Pravilniku o unutarnjem redu gradske uprave Grada Otočca („Službeni vjesnik Grada Otočca 3/22, 8/22 i 1/24), članku 13. „Sistematizacija radnih mjesta“ iz rednog broj 26. dodaje se redni broj 27.

|  |  |  |  |  |  |  |  |
| --- | --- | --- | --- | --- | --- | --- | --- |
| **Redni** **broj** | **Naziv radnog mjesta** | **Broj izvršitelja** | **Kategorija****/potkategorija****/razina** | **Klasifikacijski****rang** | **Standardna mjerila** | **Opis poslova radnog mjesta** | **Postotak****vremena**  |
| 27  | Viši referent za društvene djelatnosti | 1 | III./ viši referent | 9. | Potrebno stručno znanje:-sveučilišni prijediplomski studij ili stručni prijediplomski studij upravne struke -najmanje jedna godina iskustva na odgovarajućim poslovima-položen državni ispit,-poznavanje rada na PC-u,Složenost poslova:-stupanj složenosti koji uključuje izvršavanje administrativnih i jednostavnijih stručnih poslova s ograničenim brojem međusobno povezanih različitih zadaća u čijem rješavanju se primjenjuje ograničen broj propisanih postupaka, utvrđenih metoda rada ili stručnih tehnika te vođenje upravnog postupka i/ili rješavanje u jednostavnijim upravnim stvarima iz nadležnosti upravnog tijelaSamostalnost u radu:-stupanj samostalnosti koji uključuje stalni nadzor i upute nadređenog službenika;Odgovornost i utjecaj na donošenje odluka:-stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika;Stručna komunikacija i suradnja:-stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnoga tijela. | * izrađuje pojedinačne planove i programa iz oblasti predškolskog odgoja, zdravstva, socijalne skrbi, kulture, sporta i tehničke kulture,
* obavlja i nadzire administrativne i druge poslove iz područja kulture, predškolskog odgoja, školstva, socijalne skrbi, športa i tehničke kulture,

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* prati rad javnih ustanova iz područja javnih potreba čiji je Grad osnivač ili jedan od osnivača te predlaže pročelniku rješenja eventualnih problema koje uoči u nadzoru rada,
* nadzire propisane očevidnike u svezi socijalne skrbi i kontrolira izvode iz tih očevidnika,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* vodi poslove koji se odnose na Riznicu Grada Otočca u svezi redovitog isplaćivanja proračunskih sredstava kojima se financiraju programi javnih potreba iz oblasti predškolskog odgoja, školstva, socijalne skrbi, kulture, športa i tehničke kulture,

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**- priprema dokumentaciju za raspisivanje javnih poziva za stipendiranje učenika i studenata te vodi evidenciju, prati status i vodi brigu o redovitom isplaćivanju proračunskih sredstava stipendistima Grada Otočca, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* izrađuje dnevna, mjesečna i godišnja izvješća o broju stipendista, te drugih korisnika o kojima vodi službenu evidenciju,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* obavlja i druge poslove po nalogu voditelja odsjeka i pročelnika.

  | 20%10%50%10%5%5% |

**Članak 2.**

Kod rednih brojeva 23. i 24. u Opis poslova radnog mjesta dodaje se:“- vodi evidenciju o izgubljenim i napuštenim životinjama i skupljenim lešinama.“

**Članak 3.**

Ove IV. Izmjene i dopune Pravilnika o unutarnjem redu gradske uprave Grada Otočca stupaju na snagu osmog dana nakon donošenja, a objavit će se u „Službenom vjesniku Grada Otočca“ i na Oglasnoj ploči Grada Otočca.

Gradonačelnik

Goran Bukovac, dipl. pol., v.r.

Na temelju članka 10. stavka 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine« br. 86/08, 61/11, 4/18 i 112/19), članka 59. Statuta Grada Otočca („Službeni vjesnik Grada Otočca“ 9/2021), Gradonačelnik Grada Otočca donosi

1. **IZMJENE**

**PLANA PRIJMA**

**u službu u upravna tijela Grada Otočca**

**Članak 1.**

Ovim II. Izmjenama Plan prijma u upravna tijela Grada Otočca, u Planu prijma u službu u upravna tijela („Službeni vjesnik Grada Otočca“ broj 1/24 i 3/25) , u članku 4. iza rednog broja 5. dodaje se redni broj 6. i riječi: „ Viši referent za društvene djelatnosti, jedan izvršitelj.“

**Članak 7.**

Ove II. izmjene Plana prijma u službu stupaju na snagu osmog dana od donošenja, a objavit će se u „Službenom vjesniku Grada Otočca“.

KLASA:024-06/25-01/01

URBROJ:2125-2-03-25-3

Otočac, 01. 09. 2025.

Gradonačelnik

Goran Bukovac, dipl. pol., v.r.

Na temelju članka 50. Zakona o proračunu („Narodne novine“, broj 144/21) i članka 59. Statuta Grada Otočca ("Službeni vjesnik Grada Otočca" broj 09/21), Gradonačelnik Grada Otočca donosi

**ODLUKU**

**o uvođenju Riznice Grada Otočca i Objedinjene glavne knjige proračuna**

**I. TEMELJNE ODREDBE**

**Članak 1.**

 Ovom se Odlukom uvodi sustav rizničnog poslovanja na razini proračuna i proračunskih korisnika Grada Otočca (u daljnjem tekstu: proračunski korisnici) i Objedinjene glavne knjige proračuna, koji se temelji na jedinstvenom računovodstveno-informatičkom sustavu, s ciljem stvaranja pretpostavki za učinkovito upravljanje ukupnim proračunskim sredstvima i obavljanja poslovanja preko jedinstvenog računa Riznice Grada Otočca (u daljnjem tekstu: Riznica).

**Članak 2.**

Riznica je cjelovit sustav u kojem se u skladu sa Zakonom o proračunu, ovom Odlukom i drugim propisima, obavljaju poslovi koji se odnose na pripremu, izvršenje i konsolidaciju Proračuna Grada Otočca i financijskih planova proračunskih korisnika, proračunsko računovodstvo i računovodstvo proračunskih korisnika te upravljanje platnim prometom Proračuna.

 Jedinstvenom aplikacijom i bazom podataka osigurava se objedinjavanje svih poslova i transakcija u informacijskom i upravljačkom smislu.

Glavna knjiga proračuna u sastavu objedinjene glavne knjige proračuna sadrži evidencije transakcija na imovini, obvezama, vlastitim izvorima, prihodima, rashodima, primicima i izdacima proračuna evidentiranih po modificiranom načelu nastanka događaja.

Glavna knjiga proračunskih korisnika u sastavu Objedinjene glavne knjige proračuna sadrži minimalno evidencije transakcija u vezi rashoda i obveza, izdataka i primitaka, potraživanja iz nadležnog proračuna za uplaćena sredstva na jedinstveni račun proračuna te prihode proračunskih korisnika za financiranje redovne djelatnosti evidentiranih po modificiranom načelu nastanka događaja.

 Računovodstveno-informatički sustav Riznice je sustav međusobno povezanih računalnih programa koji prate ukupan proces upravljanja proračunom: pripremu proračuna, izvršenje i konsolidaciju proračuna putem jedinstvenog računovodstvenog sustava koji uključuje vođenje glavne knjige i svih zakonom propisanih pomoćnih knjiga Grada i njegovih proračunskih korisnika uz zadržavanje pravne osobnosti.

 Planirani rok uvođenja potpunog sustava Riznice je 01. siječnja 2026. godine, koji je ujedno i zakonski rok uvođenja, uz mogućnost eventualnog izuzetka od uvođenja pojedinih proračunskih korisnika uslijed okolnosti koje nisu mogle biti predvidive.

**Članak 3.**

 Poslovanje u Riznici obavljat će se na način da se svi prihodi proračuna i proračunskih korisnika uplaćuju u jedinstveni račun Riznice i sva plaćanja izvršavaju se s tog računa, a računi proračunskih korisnika se zatvaraju.

 U proračunu Grada Otočca iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda.

 Svi proračunski korisnici biti će integrirani u jedinstveni računovodstveno-informatički sustav Riznice.

Proračunski korisnici formirati će i slati zahtjeve na plaćanje s troškovima koji se financiraju iz svih izvora financiranja.

 Grad Otočac će preuzet verifikaciju zahtjeva i provoditi plaćanja iz svih izvora financiranja za proračunske korisnike, a u prijelaznom razdoblju do trenutka potpunog prelaska na jedinstveni račun Riznice vršiti prijenos sredstava na račun proračunskih korisnika za plaćanje obveza koji se financiraju iz proračunskih sredstava.

**Članak 4.**

Uspostava sustava Riznice planira se cjelovito provesti u jednoj fazi gdje će unutar iste prijeći sljedeći proračunski korisnici:

1. Gacko pučko otvoreno učilište Otočac,
2. Dječji vrtić Ciciban Otočac,
3. JU Narodna knjižnica Otočac,
4. Centar za pomoć u kući Otočac.

**Članak 5.**

 Uspostava sustava Riznice Grada Otočca provodit će se u jednoj fazi, u skladu s interno definiranom dinamikom i odlukom čelnika.

**Članak 6.**

 U prvoj odnosno jedinoj fazi poslovanje u Riznici obavljat će se na način da svi proračunski korisnici iz članka 4. ove Odluke zatvore svoje poslovne račune s 31. prosincem 2025. i s 1. siječnjem 2026. posluju preko jedinstvenog računa Riznice.

U proračunu Grada Otočca iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda koji uđu u sustav Riznice s 1. siječnjem 2026. godine.

U sustavu Riznice vršiti će se konsolidirano planiranje i unos podataka iz vlastitih i namjenskih izvora financiranja proračunskih korisnika za potrebe konsolidiranog izvještaja o izvršenju Proračuna Grada Otočca.

**Članak 7.**

 U proračunu Grada Otočca iskazivat će se i evidentirati vlastiti i namjenski prihodi proračunskih korisnika i rashodi proračunskih korisnika koji se financiraju iz tih prihoda.

 Računovodstveno-informatički sustav Riznice je sustav međusobno povezanih računalnih programa koji prate ukupan proces upravljanja proračunom: pripremu proračuna, izvršenje i konsolidaciju proračuna putem jedinstvenog računovodstvenog sustava koji uključuje vođenje objedinjene glavne knjige i svih zakonom propisanih pomoćnih knjiga Grada Otočca i njegovih proračunskih korisnika uz zadržavanje pravne osobnosti.

**Članak 8.**

 Proračunski korisnici Grada Otočca su:

1. Gacko pučko otvoreno učilište Otočac,
2. Dječji vrtić Ciciban Otočac,
3. JU Narodna knjižnica Otočac,
4. Centar za pomoć u kući Otočac.

**II. SUSTAV GRADSKE RIZNICE**

**Članak 9.**

 Cjelovitost sustava gradske Riznice postiže se korištenjem jedinstvene aplikacije i središnje baze podataka za sve korisnike Riznice.

 Povezanost dislociranih proračunskih korisnika ostvaruje se primjenom koncepta web aplikacije i interneta kao komunikacijskog medija.

**Članak 10.**

 Sustav Riznice obuhvaća dva međusobno povezana dijela:

* plan proračuna i
* glavnu knjigu koja sadrži knjigovodstvene i pomoćne evidencije.

**Članak 11.**

 Priprema i planiranje Proračuna obuhvaća poslove vezane uz planiranje, izradu i donošenje Proračuna, financijskih planova proračunskih korisnika te konsolidiranog Proračuna Grada Otočca, pripremu i uspostavljanje sustava planiranja i praćenja Proračuna po programima te izradu smjernica i uputa za izradu Proračuna.

 Priprema i planiranje Proračuna obveza je svih upravnih tijela i svih proračunskih korisnika u sustavu Riznice u svim fazama uspostave Riznice.

 Glavna knjiga Riznice vodi se u upravnom tijelu nadležnom za financije. Uspostavom Riznice i jedinstvenog računa Riznice glavna knjiga obuhvaćat će sve transakcije i poslovne događaje, odnosno imovinu i obveze koje se odnose na proračun i na proračunske korisnike. Sastavni dio glavne knjige su pomoćne knjige kao dodatni izvor analitičkih podataka potrebnih za efikasno upravljanje financijama i kontrolu izvršenih prihoda i primitaka te rashoda i izdataka.

**Članak 12.**

 Upravna tijela Grada Otočca i proračunski korisnici čija se financijska izvješća konsolidiraju u financijskim izvješćima Grada obvezni su svoje poslovanje obavljati putem Riznice.

 Proračunski korisnici obvezni su i nadalje voditi svoje poslovne knjige propisane zakonom.

 Za sva poslovanja i transakcije unutar same Riznice koriste se vjerodostojne knjigovodstvene isprave.

**Članak 13.**

 Plaćanja unutar Riznice u svim fazama uspostave Riznice vrše se temeljem zahtjeva za plaćanjem proračunskih korisnika koji se temelji na vjerodostojnoj ispravi.

Jedinstveni račun Riznice postaje račun koji služi za primanje, čuvanje, plaćanje i prijenos svih prihoda, primitaka, rashoda, izdataka i drugih plaćanja proračuna i proračunskih korisnika.

**Članak 14.**

 Svi proračunski korisnici Grada Otočca sukladno predviđenoj fazi uspostave Riznice, obvezni su zatvoriti svoje žiro račune, a sredstva koja se nalaze na računu obvezni su uplatiti u Proračun Grada Otočca.

**Članak 15.**

 Uspostavom jedinstvenog računa Riznice taj račun postaje instrument upravljanja likvidnošću gradskog Proračuna putem kojeg se upravlja transakcijama prema mjestu nastanka događaja (glavna knjiga proračuna i proračunskih korisnika) te omogućava provođenje financijske kontrole na razini gradske Riznice.

**Članak 16.**

 Transakcije i poslovni događaji u glavnoj knjizi proračunskih korisnika moraju biti usklađeni sa sadržajem i iznosom transakcije i poslovnih događaja sustava glavne knjige Riznice, osim onih koji se vežu za državnu riznicu.

**Članak 17.**

Obveza uplate svih prihoda proračunskih korisnika utvrđuje se Odlukom o izvršenju Proračuna Grada Otočca.

U slučaju da uvjeti poslovanja uređeni propisima priječe izvršenje navedenih obveza Gradsko vijeće može pojedinog proračunskog korisnika na prijedlog gradonačelnika djelomično ili u cijelosti izuzeti iz sustava Riznice.

**Članak 18.**

Za provedbu ove Odluke nadležan je Jedinstveni upravni odjel Grada Otočca, a operativne poslove vođenja Riznice obavlja Odsjek za financije, gradski proračun, gradsku imovinu, gospodarstvo, javnu nabavu, urbanizam i komunalni sustav.

**Članak 19.**

 Ova Odluka stupa na snagu danom donošenja, a objavit će se u „Službenom vjesniku Grada Otočca“.

KLASA: 400-01/25-01/20

URBROJ: 2125-2-03-25-5

Otočac, 22.09.2025.

Gradonačelnik

Goran Bukovac, dipl. pol., v.r.

Izdavač: Gradsko vijeće Grada Otočca, Kralja Zvonimira 10, telefon 053/771-158, Odgovorni urednik Marija Marković, dipl. iur. Cijena primjerka 1,99 eura. Žiro-račun kod Erste& Steiermarkische Bank d.d. broj 2300007-1831300003, Gradska uprava Otočac, Tisak: Grad Otočac, Naklada: 60 primjeraka. Na temelju mišljenja Ministarstva kulture i prosvjete na „Službeni vjesnik Grada Otočca“ ne plaća se porez na promet proizvoda i usluga po članku 19. točka 14. stavak 2. Zakona o porezu na promet proizvoda i usluga.